CELEX: 32020R1020
Language: lv
Date: 2020-07-13 00:00:00
Title: Komisijas Īstenošanas regula (ES) 2020/1020 (2020. gada 13. jūlijs), ar ko groza Īstenošanas regulu (ES) Nr. 801/2014

14.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 225/15
               
            
         KOMISIJAS ĪSTENOŠANAS REGULA (ES) 2020/1020
         (2020. gada 13. jūlijs),
         ar ko groza Īstenošanas regulu (ES) Nr. 801/2014
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 516/2014 (2014. gada 16. aprīlis), ar ko izveido Patvēruma, migrācijas un integrācijas fondu (1), un jo īpaši tās 17. panta 8. punktu,
         Apspriedusies ar Patvēruma, migrācijas un integrācijas fonda un Iekšējās drošības fonda komiteju,
         tā kā:
         
                     (1)
                  
                  
                     Komisijas Īstenošanas regulas (ES) Nr. 801/2014 (2) 2. panta 1. punktā paredzēts, ka, lai varētu pretendēt uz papildu summu par pārvietotām personām, attiecīgās personas tiek faktiski pārvietotas no attiecīgā perioda sākuma un ne vēlāk kā sešu mēnešu laikā pēc minētā perioda beigām.
                  
               
                     (2)
                  
                  
                     Tomēr Covid-19 pandēmija ir kavējusi dalībvalstu ieguldījumu Savienības pārvietošanas centienos līdz šim vēl nepieredzētā veidā. Krīzes dēļ dalībvalstīm nācās apturēt pārvietošanas operācijas un noteikt ierobežojumus ieceļošanai to teritorijā.
                  
               
                     (3)
                  
                  
                     Turklāt dalībvalstu galvenie partneri pārvietošanas jomā – Apvienoto Nāciju Organizācijas Bēgļu aģentūra (UNHCR) un Starptautiskā Migrācijas organizācija (IOM) – Covid-19 pandēmijas dēļ uz laiku ir apturējuši savas darbības. Turklāt, ņemot vērā daudzu pirmo patvēruma valstu noteiktos ceļošanas aizliegumus, pašreizējos apstākļos pārvietošanas atlases misijas dalībvalstīs nav iespējamas.
                  
               
                     (4)
                  
                  
                     Covid-19 pandēmija ir nopietni ietekmējusi ne tikai pārvietošanas saistību īstenošanu, bet arī Patvēruma, migrācijas un integrācijas fonda līdzekļu apguves spēju.
                  
               
                     (5)
                  
                  
                     Lai sekmētu dalībvalstu stingro apņemšanos veikt pārvietošanas pasākumus, ir jānodrošina, ka attiecīgais finansiālais atbalsts tiek izmantots elastīgi un efektīvi.
                  
               
                     (6)
                  
                  
                     Šajā nolūkā ir lietderīgi pagarināt pārvietošanas perioda īstenošanas termiņu attiecībā uz 2018., 2019. un 2020. gadu no 2021. gada 30. jūnija līdz 2021. gada 31. decembrim.
                  
               
                     (7)
                  
                  
                     Regula (ES) Nr. 516/2014 ir saistoša Īrijai, tādējādi tai ir saistoša šī regula.
                  
               
                     (8)
                  
                  
                     Regula (ES) Nr. 516/2014 ir saistoša Apvienotajai Karalistei, tādējādi tai ir saistoša šī regula. Saskaņā ar 138. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (3) piemērojamos Savienības tiesību aktus, tostarp noteikumus par finanšu korekcijām un grāmatojumu noskaidrošanu, Apvienotajai Karalistei turpina piemērot pēc 2020. gada 31. decembra, līdz minētās Savienības programmas un darbības tiek slēgtas.
                  
               
                     (9)
                  
                  
                     Dānijai nav saistoša ne Regula (ES) Nr. 516/2014, ne šī regula.
                  
               
                     (10)
                  
                  
                     Ņemot vērā ar Covid-19 pandēmiju saistīto situācijas steidzamību, ir lietderīgi, ka šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
                  
               
                     (11)
                  
                  
                     Tāpēc Īstenošanas regula (ES) Nr. 801/2014 būtu attiecīgi jāgroza,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 801/2014 2. panta 1. punktu aizstāj ar šādu:
            
               
                  “1.   Lai saņemtu papildu summu, attiecīgās personas tiek faktiski pārvietotas no attiecīgā perioda sākuma un ne vēlāk kā sešu mēnešu laikā pēc minētā perioda beigām. Tomēr, attiecībā uz 1. panta 1. punkta c) apakšpunktā minēto pārvietošanas periodu, attiecīgās personas faktiski pārvieto no minētā perioda sākuma un līdz ne vēlāk kā divpadsmit mēnešu laikā pēc minētā perioda beigām.
                  Dalībvalstis saglabā informāciju, kas vajadzīga, lai pienācīgi identificētu pārvietotās personas un to pārvietošanas datumu.
                  Attiecībā uz personām, kuras pieder vienai no Regulas (ES) Nr. 516/2014 17. panta 2. punktā minētajām prioritārajām personu kategorijām un grupām, dalībvalstis arī saglabā pierādījumus, ka šīs personas pieder attiecīgajai prioritārajai personu kategorijai vai grupai.”
               
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2020. gada 13. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 150, 20.5.2014., 168. lpp.
         
         
            (2)  Komisijas Īstenošanas regula (ES) Nr. 801/2014 (2014. gada 24. jūlijs), ar kuru nosaka laika grafiku un citus īstenošanas nosacījumus, kas saistīti ar resursu piešķiršanas mehānismu Savienības Pārvietošanas programmai Patvēruma, migrācijas un integrācijas fonda ietvaros (OV L 219, 25.7.2014., 19. lpp.).
         
            (3)  OV CI 384, 12.11.2019., 1. lpp.